Der manglede vist ingenting. Kasse efter kasse, meter efter meter, bord efter bord. Lige så mange vinyler, som et musikhjerte kunne ønske sig. Lørdag var der pladebørs i Kedelhallen i Nordkraft, og med flere end 100.000 vinyler og tre livebands at gå på opdagelse i, var der nok at komme efter for de mange vinylentusiaster. Især mændene var kommet på at gå på jagt blandt de mange plader. Og måske var det ikke kun vinylguld, der blev ledt efter. Måske var det også et strejf af tidligere gyldne tider. - Jamen, det er sådan lidt et nostalgitrip fra den pure ungdom, vi har fået lidt af igen. Det er jo fint. Og så til overkommelige priser, lød det fra Henrik Kraft, der havde lagt vejen forbi standene. Priserne svingede fra en flad 5'er til flere tusinde kroner for sjældne førstetryk. Så der var lidt for enhver smag.
Mændene indtog lørdag Kedelhallen i Nordkraft for at svælge i musik fra ungdommen.